
Consideraţii preliminare 
ş...: — clădire destinată oficierii cultului mozaic — a 





apărut după dărâmarea templului de către babilonieni, 

încă din perioada regelui Nabucodonosor II [586 a. H.]. 
În celebra sa operă «De vita Moisis», Philon din Alexandria, 
supranumit „Platon al evreilor”, principalul reprezentant al şcolii 
iudeo-alexandrine din prima jumătate a secolului | p. H., considera 
sinagogile „case de învăţătură şi filozofie naţională”. Sinagoga a fost 
iniţial „şcoala unde se învăţa legea şi se citeau scrierile profeților”. 
Mântuitorul lisus Hristos şi Sfinţii Apostoli au învăţat nu numai în 
templul din lerusalim, ci şi în sinagogile din Galileea şi ludeea. 

Referindu-se la ritualul specific evreilor, în studiul său «Din 
obiceiurile şi practicile israeliților», |. Popescu-Mălăeşti menţiona, 
printre altele, că primele rugăciuni ale acestora sunt: „Şema” şi 
„Semone esre”. În timpul rugăciunii, iudeii de la vârsta de 13 ani, 
exceptând pe femei, sclavi şi nevârstnici, poartă două cutioare: 
„tefiliu” sau „filacterie” care se lega la frunte, între sprâncene, cu o 
curea (phylacteria capitis), conţinând patru capsule în care erau 
patru foiţe din pergament cu texte biblice; cea de-a doua cutioară, 
phylacteria manus, se lega în dreptul inimii, de partea de sus a 
braţului şi conţinea o singură capsulă cu o singură foiţă de 
pergament, având înscrise textele din prima cutioară. 

Aceste cutii atenţionau pe evrei să păzească legea, fiind, 
însă, considerate amulete de unii dintre practicanţii israeliți. 
Filacterelor „le corespundeau ciucuri cari se purtau atârnaţi cu 
şnururi albastre ca cerul la cele patru colţuri ale mantalei”, pentru ca 
evreii să aibă inima şi ochii îndreptaţi spre ele, pentru a nu fi atraşi 
de idolatrie şi să păzească poruncile Domnului. Însuşi Mântuitorul le 
purta la manta. Evident, fariseii cărora li se imputa că „le place să 
stea în capul mesei la ospețe, şi, în băncile dintâi, în sinagogi” 
exagerau şi sub aspect vestimentar: „Toate faptele lor le fac ca să 
fie priviţi de oameni; căci îşi lăţesc filacteriile şi îşi măresc ciucurii de 
pe poale.” [Matei — 235]. 

Comunitatea 





evreilor din Piteşti 


eferindu-se la evreii stabiliţi în Piteşti, economistul jurist 
lon C. Lerescu menţiona, printre altele, în anul 1860: 
„Israeliţii se aruncă în speculaţiile cele mici, cumpără 
ouă de găină, piei de iepure etc. şi ei sunt vreo doi arendaşi. Alţii 
sunt croitori de dame şi de cavaleri, vând veşminte gata, sunt 
tinichigii, sticlari, pietrari de bastimente, colportori şi samsari.” 
Analizând evoluţia domeniului comercial, în monografia sa 
consacrată oraşului, Dimitrie Butculescu menţiona că „Piteştiul este 
un loc în care se comercializează cerealele, ca şi lemnul de 
construcţii”, că „întregul comerţ de cereale se găsea de 10 ani, după 
construirea căii ferate, în mâna evreilor”, anterior fiind practicat, în 
special, de greci. „Această ramură a economiei, observa maliţios 
autorul, este supusă capriciilor şi avariţiei evreilor care pândesc 
precum păianjenii din pânza lor pe nefericiţii fermieri sau pe 
proprietarii care neapărat trebuie să le cadă în plasă”. 
Actualmente, Comunitatea evreiască din Piteşti, coordonată 
de Aurel Davidovici, înregistrează circa 50 de membri. 





Sinagosaa din Piteşti 


inagoga anterioară, frecventată de către evreii din Piteşti 
practicanți ai cultului mozaic, este atestată documentar 
încă din anul 1859. Sinagoga actuală a fost construită în 
centrul urbei de către comunitatea locală a evreilor, în perioada 
anilor 1919-1925, conform planurilor arhitectului evreu Jacob 
Gartner din Viena 
Conceput în stil arhitectonic cu evidente influenţe maure, 
templul existent se încadrează în categoria templelor „de tip mare”, 
dimensiunea pe verticală accentuându-se prin supraînălţarea boltită 
a navei centrale 
Intrarea în edificiu este asigurată printr-un portal precedat în 
exterior de o platformă susţinută pe patru coloane, deasupra căreia 
a fost concepută o terasă simplă cu accesul delimitat de coloane 

unite prin arcade semicirculare, care conferă exteriorului clădirii 
elemente decorative preluate şi în ordonarea estetică a pereţilor 
laterali. În esenţă, decorația exterioară prezintă evidente influenţe 
ale arhitecturii zonale. 

Clădirea etajată, extinsă planimetric a Şcolii ebraice, 
amplasate la vest de sinagogă, a fost edificată în anii 1926-1927. 
Sinagoga a fost inclusă, datorită aspectului său monumental conferit 
de masivitatea construcţiei şi de elementele arhitecturale care o 
particularizează, pe Lista monumentelor de arhitectură ecleziastică 
din România. 

